**Referat fra møte i AU**

Tid: 30.10.2018 kl. 09.00 – 11.30

Sted: Kraftsenteret, Kristiansand

Til stede fra AU: Gro Anita Mykjåland, Harald Furre, Robert Cornels Nordli, Thor Jørgen Tjørhom og Unni Nilsen. Forfall: Inger Løite

Gjest i møte: Lars Erik Torjussen (styreleder AE), Bjørn Ropstad (tidligere leder av AU) og Roy Mersland (UiA)

Referat: Rune Røiseland (sekretariat)

Møte var innkalt med følgende program og agenda:

* Godkjenning av innkalling og referat etter møte 10.09.18
* Statusoppdateringer og samtale med styreleder i Agder Energi
* Evaluering av sonderingsprosessen mellom Agder Energi og Skagerak Energi 2016-2018 (tidligere leder av AU, styreleder og rådgiver Roy Mersland invitert til å dele erfaringer fra ulike ståsted gjennom sonderingsprosessen som ble avsluttet vinteren 2018)
* Gjennomgang av program og saker til eiermøte 30.11.2018
* Arbeidsinstruks for eiermøtets valgkomite
* Møtekalender videre, inkludert tidspunkt for samtaler med konserntillitsvalgte i Agder Energi og samtale med Statkraft
* Eventuelt.

**Kort oppsummering av møte**

1. Innledningsvis ble referat fra 10.09 og innkalling godkjent.  
     
   Møtedeltakere som ikke var tilstede i sist møte signerte taushetserklæring.
2. Styreleder orienterte om status i selskapet, styrets pågående arbeidsprosesser og dialog med Statkraft.
3. **Evaluering av sonderingsprosess**Tidligere leder av AU, Bjørn Ropstad, styreleder Lars Erik Torjussen og rådgiver Roy Mersland presenterte sine refleksjoner rundt arbeidsprosessene og sonderingssamtalene som pågikk administrativt og på eierskapsnivå mellom Agder Energi, Skagerak Energi og Statkraft fra våren 2016 til vinteren 2018.   
     
   Tidligere leder av AU fremhevet særlig viktigheten av å være åpne om pågående initiativer og prosesser internt i AU, for å sikre god forankring og løpende kritiske betraktninger. Om en løsning ikke kan anbefales av et samlet AU vil den høyst sannsynlig heller ikke kunne forankres blant kommunene. Robstad erfarte at Statkraft gav ulike signaler om sine ambisjoner gjennom prosessen, og at dette påvirket prosessen.

Roy Mersland, som gjennom fusjonssonderingene var gitt en nøytral posisjon med mandat om å være konstruktivt kritisk med utgangspunkt i Agdereiernes interesser, evaluerte de ulike rollene som er påkrevd for å gjennomfør en reell fusjonsprosess. AU var samstemte om verdien av en frittstående «opponent», både i forhold til å utfordre administrasjonen i selskapene, eksterne rådgivere og dem som løpende settes til å delta i sonderinger og eventuelle forhandlinger direkte.

Styreleder fremhevet i sin evaluering spesielt viktigheten av god dialog, konsistens og tydelighet fra de ulike eierinteressene. Videre at administrasjonen i Agder Energi, som Agdereierne, i siste fase av sonderingene med Grenlandskommunene, så det som riktig å avslutte prosessene.  
  
AU fremhever i forlengelsen av samtalen at den nye eierskapsmeldingen gir AU i oppdrag å være positivt orientert mot muligheter for verdiskapende endringer, også på et strukturelt plan.

1. **Eiermøte 30.11**

Neste eiermøte er lagt til fredag 30. november kl. 10. – 15. ved Scandic Sørlandet utenfor Kristiansand. AU har lagt opp følgende program:

* + Innledning ved leder av AU (ca. 10 min.). Distribusjon av Agdereiernes nye eierskapsmelding
  + Agder Energi gir eierne en statusgjennomgang etter Q318 og videre utsikter for driften (ca. 20 min.) (Inkluderer en kort orientering om utfordringene på kraftbørsen tidligere i høst)
  + Agder Energi Nett oppsummerer og oppdaterer eiermøte på tiltak og beredskap knyttet til leveringssikkerhet på vei mot en ny vinter (ca 30 min. + summing og spørsmål)
  + Påfyll av kaffe (10 min.)
  + Oppdatering om Agder Energi sin satsing på kraftforvaltning i Tyskland, inkl. dialog med salen (ca. 40 min.)
  + Lunsj (60 min.)
  + Kort innlegg om prisdannelse i strømmarkedet og sammenhengen med ressurssituasjonen. Ved Agder Energi (15 min.)
  + Foredrag om framtidens energimiks og Norges rolle, sett fra ståstedet til Equinor. Ved Sverre Trollnes, Head of Solar Operation (ca. 40 min.)
  + Panelsamtale med Sverre Trollnes (Equinor), Tom Nysted og Edvard Lauen (Agder Energi). Intervjuer Unni Farestveit (Agder Energi). Tema: Fremtidens energimiks og Agder Energi sin rolle
  + Avslutning/oppsummering ved AU (ca 5 min.) Peke frem mot dato for neste eiermøte (1. mars 2019) og AE-konferansen 8/9 mai.

For å legge til rette for involvering i salen gjennom møte drøftet AU muligheten for at deltakerne plasseres rundt border slik at det i forlengelse av foredrag kan summes noen minutter og deretter åpnes for kommentarer og spørsmål.

1. **Arbeidsinstruks for Valgkomite til AU**I forlengelse av eiermøte mai 2018 ble AU gitt i oppgave å utarbeide forslag til arbeidsinstruks for valgkomiteens arbeid. Valgkomite for AU velges av eiermøte i henhold til samordningsavtalen, men ellers finnes det få formaliserte føringer for komiteen fra tidligere.   
     
   AU har drøftet saken gjennom to møter og gitt sekretariatet i oppdrag å utarbeide et diskusjonsnotat basert på erfaringer fra andre relevante sammenhenger, samtaler med tidligere leder av valgkomiteen, etablert praksis og ikke minst føringer som ligger i eksisterende formelle dokumenter. I møte konkluderte AU de aktuelle diskusjonene og et endelig forslag til eiermøte følger som vedlegg til dette referatet.
2. **Møtekalender 2019**Følgende datoer ble satt for møter i AU, dialogmøter og eiermøter:  
     
   4. januar kl. 13 – 16, møte i AU  
   9/10. januar, dialogmøte med Statkraft i Oslo  
   4. februar kl. 0830 – 11.00, møte i AU   
   1. mars kl. 10 – 15, Eiermøte (settes av tid til AU fram til kl 16)  
   29. mars kl 09 – 12, møte i AU  
   24. april kl 09 – 12 (tentativt møte i AU)  
   ... mai 2019. Eiermøte. Tidspunkt må avklares (NB! Etter dialog med administrasjonen er det avklart at dette møtet ikke lar seg kombinere med AE-konferansen).  
     
   Agder Energi inviterer ordfører fra alle kommunene på Agder til å delta på AE-konferansen 2019. Denne arrangeres fra lunsj til lunsj 8-9. mai.

Sekretariatet legger opp elektronisk invitasjon av medlemmer og varamedlemmer i møtekalenderen.

1. **Eventuelt**

* Praktiske forberedelser for reise og opphold 9/10.01 2019 koordineres av sekretariatet og avklares over e-post
* Sekretariatet fikk i oppgave å jobbe videre med forberedelser inn mot dialogmøtet med Statkraft.

Neste planlagte møte i AU: 30. november, i umiddelbar etterkant av eiermøte samme dag.

Ref.

Rune Røiseland

Kristiansand, 13.11.2018